**РАМКОВО СПОРАЗУМЕНИЕ**

№ ................../........................г.,

За възлагане на централизирана обществена поръчка с предмет:

**„Осигуряване на самолетни билети за превоз по въздух на пътници и багаж при служебни пътувания в страната и чужбина”**

Днес, ................. 2018 г., в гр.София, между:

**МИНИСТЕРСТВОТО НА ФИНАНСИТЕ,** с адрес: Република България, гр. София 1040, ул. "Г. С. Раковски" № 102, ЕИК 000695406, представлявано от Владислав Горанов – министър на финансите и Централен орган за покупки, наричано по-долу **ЦОП,** от една страна,

и

1. ......................................................................................................................................................

със седалище и адрес на управление:.............................................................................................,

ЕИК ......................................................, представлявано от ..................................................... (*име и длъжност*)

2............................

3..............................

4.............................

наричани по-долу „**ИЗПЪЛНИТЕЛИ”,** от друга страна,

във връзка с проведена електронна открита процедура за сключване на рамково споразумение за възлагане на централизирана обществена поръчка с предмет: **„Осигуряване на самолетни билети за превоз по въздух на пътници и багаж при служебни пътувания в страната и чужбина”** и Решение № …………………от …………………год. на **ЦОП** за определяне на **ИЗПЪЛНИТЕЛИ**, се сключи настоящото рамково споразумение.

Страните се споразумяха за следното:

 Чл. 1. (1) ЦОП възлага, а всеки от ИЗПЪЛНИТЕЛИТЕ приема да извърши услугите по осигуряване на самолетни билети за превоз по въздух на пътници и багаж при служебни пътувания в страната и чужбина за нуждите на възложителите по чл. 4, ал. 1 от Постановление № 385/2015 г. на Министерския съвет, наричани по-долу ВЪЗЛОЖИТЕЛИ, съгласно условията на това рамково споразумение, техническата спецификация на ЦОП, техническите предложения и ценовите предложения на ИЗПЪЛНИТЕЛИТЕ, които са неразделна част от рамковото споразумение.

 (2) По това рамково споразумение ВЪЗЛОЖИТЕЛИТЕ ще закупуват самолетни билети във всички категории на икономичната класа, както и в бизнес класа, за редовни двупосочни полети, както и за еднопосочни при необходимост. **По изключение, индивидуалните възложители биха могли да заявят билети за полети на нискотарифни авиокомпании, в случай на необходимост.**

***Забележка:***С Решение № РМФ-32/22.05.2018 г. на министъра на финансите и Централен орган за покупки, е извършено изменение на текста на изречение 2 от чл. 1, ал. 2 от проекта на рамково споразумение. Удебеленият текст е този, който е одобрен с изменението, а текстът в курсив е отмененият. *[„Изпълнителите могат да предлагат полети както на редовни, така и на нискотарифни авиокомпании, като е право на възложителя да избере дали да използва полет на редовна или нискотарифна авиокомпания, в зависимост от конкретните му нужди/ изисквания“]*

(3) Това рамково споразумение е сключено при неопределени всички условия. Въз основа на рамковото споразумение ВЪЗЛОЖИТЕЛИТЕ сключват договори на стойност, съобразена с техните нужди и в рамките на утвърдените им бюджети.

(4) На основание чл. 116, чл. 1, т. 1 от ЗОП стойността и/или срока на действие на рамковото споразумение може да бъдат увеличени с до 25 на сто и/или с шест месеца, при следните условия:

1. когато се наложи увеличение на стойността на рамковото споразумение за срока на неговото действие, поради сключване на договори от страна на възложители на основание чл. 6, ал. 2 от ПМС № 385/2015 г. за свой второстепенен разпоредител с бюджет, невключен в Приложения 1 и 2 от постановлението;

2. когато се наложи увеличение на стойността на рамковото споразумение за срока на неговото действие поради увеличение на потребностите на възложител, превишаващи подадената от него заявка;

3. когато максималната стойност на рамковото споразумение не е достигната в срока му на действие и няма сключено рамково споразумение за следващия период – ЦОП може да удължи срока му на действие до изчерпване на договорената максимална стойност, но с не повече от шест месеца;

4. ЦОП може да увеличи срока на действие на рамковото споразумение с не повече от шест месеца и/или стойността му с не повече от 25 на сто, когато към датата на изтичане на срока по чл. 5 няма сключено от ЦОП рамково споразумение за следващ период, което да обезпечава нуждите на възложителите по чл. 4, ал. 1 от ПМС № 385/2015 г.

 Чл. 2. ИЗПЪЛНИТЕЛИТЕ сключват договори с ВЪЗЛОЖИТЕЛИТЕ на основание чл. 82, ал. 3 и 4 от ЗОП и при условията и по реда на раздел Х. „Избор на изпълнител по договор, сключван въз основа на рамковото споразумение”.

**ІІ. ЦЕНИ И НАЧИН НА ПЛАЩАНЕ**

Чл. 3. (1) Максималната стойност на рамковото споразумение е …………. (вписва се прогнозната стойност на поръчката) лева без ДДС, която не може да бъде надхвърляна в хода на изпълнението му, освен когато стойността му бъде увеличена чрез изменение по чл. 116 от ЗОП.

(2) Предложените от ИЗПЪЛНИТЕЛИТЕ пределни цени на такса за обслужване и пределни крайни цени на самолетни билети, съгласно ценовите им оферти по процедурата за сключване на рамково споразумение, **не могат да бъдат надвишавани за срока на действие на рамковото споразумение.** Договорените пределни цени на такса за обслужване и пределни крайни цени на самолетни билети по договорите, сключени въз основа на това рамково споразумение, **не могат да бъдат надвишавани** входа на тяхното изпълнение.

(3) Оферираният пределен размер на такса обслужване е за осигуряване на пътуване по дадена дестинация, независимо от броя на издадените за целта самолетни билети.

 (4) Условията и редът за плащане на цените на осигуряваните самолетни билети се определят в договорите, сключвани въз основа на рамковото споразумение.

**ІІІ. МЯСТО НА ИЗПЪЛНЕНИЕ НА ДОГОВОРИТЕ, СКЛЮЧВАНИ ВЪЗ ОСНОВА НА РАМКОВОТО СПОРАЗУМЕНИЕ**

 Чл. 4. (1) Самолетните билети и другите документи, свързани с изпълнението на рамковото споразумение и сключваните въз основа на него договори, се доставят по електронна поща на електронните адреси, посочени в договорите на ВЪЗЛОЖИТЕЛИТЕ, сключвани въз основа на настоящото рамково споразумение. Когато е необходимо документи да бъдат доставяни на хартиен носител, те се изпращат на адресите на ВЪЗЛОЖИТЕЛИТЕ.

(2) Останалите условия, отнасящи се до конкретните места и срокове за изпълнение ще бъдат обявени в поканата на ВЪЗЛОЖИТЕЛИТЕ до ИЗПЪЛНИТЕЛИТЕ и уредени във всеки договор, сключен въз основа на настоящото споразумение.

**ІV. СРОК НА РАМКОВОТО СПОРАЗУМЕНИЕ.**

Чл. 5. (1) Настоящото рамково споразумение е със срок за предоставяне на услугата 24 месеца, считано от датата неговото сключване, но не по-рано от 01.01.2019 г.

(2) Срокът на договорите, сключени въз основа на рамковото споразумение се определя в поканата, изпращана от тях на основание чл. 82, ал. 4 от ЗОП.

**V. ПРАВА И ЗАДЪЛЖЕНИЯ НА ЦОП**

Чл. 6. (1) ЦОП има право:

1. да извършва проверки на документите на ИЗПЪЛНИТЕЛЯ, свързани с изпълнението на настоящото рамково споразумение и на сключваните въз основа на него договори;

2. по всяко време на изпълнение на рамковото споразумение да изисква от ИЗПЪЛНИТЕЛЯ информация за официално оповестената цена (т.е. за въздухоплавателни тарифа и такси, предлагани или публикувани под всякаква форма), на която офериран или закупен билет е продаван от съответната авиокомпания в същия ден и час в съответстваща класа;

3. да иска изпълнението на услугите по настоящото рамково споразумение и на сключваните въз основа на него договори в срок, по реда и при условията, договорени между страните.

 Чл. 7. (1) ЦОП се задължава да осигури на всеки един от ИЗПЪЛНИТЕЛИТЕ със съдействието на ВЪЗЛОЖИТЕЛИТЕ информацията, необходима им за качественото извършване на услугите по чл. 1.

 (2) ЦОП определя директора на дирекция „Централизирано възлагане и обществени поръчки” в Министерство на финансите да упражнява текущ контрол по изпълнението на настоящото рамково споразумение.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛИТЕ**

 Чл. 8. (1) Всеки един от ИЗПЪЛНИТЕЛИТЕ има право да изисква от ЦОП и ВЪЗЛОЖИТЕЛИТЕ информацията, необходима му за качественото извършване на услугите по чл. 1.

(2) Всеки един от ИЗПЪЛНИТЕЛИТЕ носи отговорност за точното и законосъобразното изпълнение на извършваните от него услуги.

Чл. 9. Всеки един от ИЗПЪЛНИТЕЛИТЕ се задължава за срока на действие на рамковото споразумение, както и за срока на действие на подписаните въз основа на рамковото споразумение договори:

1. да подава оферта в отговор на всяка покана за сключване на договор, отправена до него от ВЪЗЛОЖИТЕЛ, като предлаганите в офертата му цени не могат да са по-високи от договорените по настоящото рамково споразумение. ИЗПЪЛНИТЕЛЯТ се задължава да предлага цена за всяка дестинация от поканата на ВЪЗЛОЖИТЕЛЯ;
2. да приема заявки за издаване на самолетни билети в работно и извън работно време, включително през почивни и празнични дни, по 24 часа в денонощие, 365 дни в годината;

3. да поддържа регистрацията си или агентството си в ИАТА;

4. да разполага с най-малко три лица, както и офис, отговарящи на изискванията на ЦОП;

5. да изпълнява задълженията си по предмета на настоящото рамково споразумение, съгласно предвидените в него срокове и условия за изпълнение;

6. да предостави достъп до документите, свързани с изпълнението на настоящото рамково споразумение и на сключваните въз основа на него договори, на упълномощени представители на ЦОП, с цел осъществяване на контрол по изпълнението на дейностите по рамковото споразумение и на сключваните въз основа на него договори;

7. да спазва изискванията на Закона за защита на личните данни, като осигурява защита на личните данни на физическите лица, на които издава самолетни билети.

**VII. УВЕДОМЛЕНИЯ МЕЖДУ СТРАНИТЕ**

Чл. 10. Адресите за уведомления на страните и лицата за контакт са както следва:

Лица за контакт от страна на ЦОП:

1. ........................................ /име, длъжност, телефон, факс, електронна поща, адрес/.

2. ........................................ /име, длъжност, телефон, факс, електронна поща, адрес/.

Лица за контакт от страна на ИЗПЪЛНИТЕЛИТЕ:

ИЗПЪЛНИТЕЛ 1:

 ........................................ /име, длъжност, телефон, факс, електронна поща, адрес/.

ИЗПЪЛНИТЕЛ 2:

.......................................... /име, длъжност, телефон, факс, електронна поща, адрес/.

ИЗПЪЛНИТЕЛ 3:

 ........................................ /име, длъжност, телефон, факс, електронна поща, адрес/.

ИЗПЪЛНИТЕЛ 4:

...................................... /име, длъжност, телефон, факс, електронна поща, адрес/.

Чл. 11. Всички уведомления, направени между страните по рамковото споразумение, следва да са на български език, в писмена форма чрез писмо, факс или по електронен път.

**VIIІ. ГАРАНЦИЯ ЗА ИЗПЪЛНЕНИЕ**

 Чл. 12. При сключването на всеки конкретен договор въз основа на рамковото споразумение, съответният ИЗПЪЛНИТЕЛ представя гаранция за изпълнение на договора, съгласно условията на договора.

### ІХ. НЕИЗПЪЛНЕНИЕ. ПРЕКРАТЯВАНЕ НА РАМКОВОТО СПОРАЗУМЕНИЕ. САНКЦИИ

 Чл. 13. (1) При неизпълнение или системно лошо изпълнение на задълженията по рамковото споразумение и по сключените въз основа на него договори, ЦОП има право да прекрати едностранно настоящото рамково споразумение със съответния ИЗПЪЛНИТЕЛ с четиринадесет дневно писмено предизвестие.

Под „неизпълнение” съгласно предходното изречение се разбират и случаи, при които съответният ИЗПЪЛНИТЕЛ по време на изпълнението на рамковото споразумение и/или по време на изпълнението на сключван въз основа на рамковото споразумение договор не подаде оферта в отговор на покана на ВЪЗЛОЖИТЕЛ или когато негово виновно действие или бездействие е довело до ограничаване на конкуренцията в процедурата по чл. 82, ал. 3 от ЗОП. Под „системно” се разбират три и повече пъти.

(2) Неизпълнение на рамковото споразумение е налице и когато в хода на изпълнение на сключен договор, ИЗПЪЛНИТЕЛЯТ направи предложение за резервация на самолетен билет, чиято цена надвишава тази по договора или надвишава най-ниската пазарна цена към момента на резервацията.

(3) Неизпълнение на рамковото споразумение по смисъла на ал. 1 е налице и при неизпълнение на задълженията на ИЗПЪЛНИТЕЛЯ по чл. 9, т. 4.

(4) При неизпълнение на задълженията на ИЗПЪЛНИТЕЛЯ по чл. 9, т. 3, рамковото споразумение с него се прекратява по право.

(5) ЦОП може да прекрати настоящото рамково споразумение със съответния ИЗПЪЛНИТЕЛ без предизвестие в случай, че същият по каквато и да е причина бъде лишен от правото да упражнява дейността си съгласно законодателството на държавата, в която е извършено нарушението.

(6) ЦОП може да прекрати настоящото рамково споразумение със съответния ИЗПЪЛНИТЕЛ при констатиран конфликт на интереси.

Чл. 14. (1) За неподаване на оферта в отговор на покана на ВЪЗЛОЖИТЕЛ, ИЗПЪЛНИТЕЛИТЕ дължат на ЦОП неустойка в размер на 1% от прогнозната стойност на договора, но не повече от 10% от обявената прогнозна стойност на рамковото споразумение.

(2) В случаите, в които определеният за ИЗПЪЛНИТЕЛ в процедурата по чл. 82, ал. 4 от ЗОП откаже да сключи договор, същият дължи на ЦОП неустойка в размер на 1% от цената на несключения договор, но не повече от 10% от обявената прогнозна стойност на рамковото споразумение.

Чл. 15. ЦОП може да прекрати настоящото рамково споразумение с едномесечно писмено предизвестие, когато установи, че няма икономическа изгода от него.

Чл. 16. ЦОП прекратява настоящото рамково споразумение и при достигане на неговата максимална стойност.

 Чл. 17. При прекратяване на рамковото споразумение по настоящия раздел, ЦОП не дължи неустойки, лихви, пропуснати ползи или други обезщетения на когото и да било от ИЗПЪЛНИТЕЛИТЕ.

Чл. 18. По отношение на неизпълнение, дължащо се на непреодолима сила или на непредвидени обстоятелства се прилагат разпоредбите на чл. 306 от Търговския закон.

### Х. ИЗБОР НА ИЗПЪЛНИТЕЛ ПО ДОГОВОР, СКЛЮЧВАН ВЪЗ ОСНОВА НА РАМКОВОТО СПОРАЗУМЕНИЕ

Чл. 19. (1) На основание чл. 82, ал. 4 от ЗОП ВЪЗЛОЖИТЕЛИТЕ отправят покана, по образец до ИЗПЪЛНИТЕЛИТЕ по рамковото споразумение за всеки договор, който възнамеряват да сключат.

(2) На основание чл. 82, ал. 4 от ЗОП ВЪЗЛОЖИТЕЛЯТ посочва в поканата:

а) срок, за който възнамерява да сключи договор;

б) начин и място за доставяне на самолетните билети;

в) подходящ срок за представяне на оферти, който не може да бъде по-кратък от 10 работни дни;

г) размер на гаранцията за изпълнение на договора;

д) прогнозна стойност на поръчката;

ж) информацията за дестинациите, предмет на договора, се съдържа в електронния образец на ценово предложение. ВЪЗЛОЖИТЕЛИТЕ имат право да изключат от образеца на ценово предложение дестинации, до които, служителите от представляваните от тях администрации няма да осъществяват полети. Също така те имат право да определят/прецизират коефициентите на тежест в образеца на ценова оферта.

з) друго, по преценка на ВЪЗЛОЖИТЕЛЯ.

(3) В процедурата по чл. 82, ал. 3 от ЗОП, ВЪЗЛОЖИТЕЛЯТ не поставя критерии за подбор и не извършва оценка на техническите предложения на ИЗПЪЛНИТЕЛИТЕ.

(4) Към поканата се прилага проект на договор въз основа на рамковото споразумение – по образец на АОП и образец на декларация за отсъствие на обстоятелствата по чл. 54, ал. 1, 7 от ЗОП.

(5) Попълването и подаването на офертите, както и тяхното разглеждане, оценка и класиране се извършват по електронен път чрез Системата за електронно възлагане на обществени поръчки (СЕВОП), намираща се на адрес: <https://sevop.minfin.bg/>, секция “Дейности”: Мини-процедури. Цената на офертата се формира автоматично от СЕВОП.

(6) В процедурата по чл. 82, ал. 4 от ЗОП, СЕВОП не позволява на ИЗПЪЛНИТЕЛИТЕ да предлагат нулева стойност, нито единични цени, по-високи от договорените по рамковото споразумение, нито да оставят празен ред в образеца на ценово предложение. СЕВОП замества автоматично липсващата/завишената/нулевата стойност със съответната по настоящото рамково споразумение.

(7) След изтичане на срока за получаване на оферти, ВЪЗЛОЖИТЕЛЯТ назначава комисия за разглеждането, оценката и класирането на офертите по критерий „най-ниска цена”. Комисията прилага чл. 72 от ЗОП, когато е приложимо.

 (8) ИЗПЪЛНИТЕЛИТЕ по рамковото споразумение участват със същия ЕЕДОП, който са подали при централизираната открита процедура и не подават нов такъв, освен ако не е настъпила съществена промяна в обстоятелствата, посочени в ЕЕДОП при откритата централизирана процедура. ВЪЗЛОЖИТЕЛЯТ поставя изискване за деклариране отсъствието на обстоятелствата по чл.54, ал.1, т.7 от ЗОП в провежданата от него мини-процедура.

(9) Класирането на ИЗПЪЛНИТЕЛИТЕ се извършва във възходящ ред, като на първо място се класира участникът, предложил най-ниска цена, а на последно – участникът, предложил най-висока. ВЪЗЛОЖИТЕЛЯТ избира за ИЗПЪЛНИТЕЛ на договора класираният на първо място участник.

**ХІ. ИЗПЪЛНЕНИЕ НА РАМКОВОТО СПОРАЗУМЕНИЕ И НА СКЛЮЧЕНИТЕ ВЪЗ ОСНОВА НА НЕГО ДОГОВОРИ**

Чл. 20. (1) Заявяването на билети до предварително определените дестинации, съгласно техническата спецификация и ценовите оферти на ИЗПЪЛНИТЕЛИТЕ по рамковото споразумение се осъществява, както следва:

 1. При закупуване на конкретен билет ВЪЗЛОЖИТЕЛЯТ подава заявка до ИЗПЪЛНИТЕЛЯ. В заявката се задават изисквания за дестинация, брой пътуващи, начална и крайна дати на пътуването, краен срок за получаване на предложение.

 2. При изпълнение на договорите, сключени въз основа на рамковото споразумение, изпълнителите **са задължени да предлагат в отговор на всяка конкретна заявка най-ниските на пазара цени, предлагани от авиокомпании към момента на подаване на отговора.** Най-ниските цени се доказват от изпълнителя при подаване на предложението чрез представяне на разпечатка от резервационната система, други документи и/или подробна информация от авиокомпаниите, предлагащи самолетни билети по конкретната дестинация.

При представяне на предложението въз основа на заявката на възложителя, изпълнителят предлага цени**, които не могат да надвишават предложените максимални цени за самолетни билети съгласно ценовото му предложение по конкретния договор**.

3. За дестинации, класи и категории, непосочени в ценовия образец в СЕВОП, изпълнителят е длъжен да предлага при всяка конкретна заявка най-ниските на пазара цени, предлагани от авиокомпании към момента на подаване на офертата от изпълнителя за съответната заявка. Най-ниските цени се доказват от изпълнителя при подаване на предложението чрез представяне на разпечатка от резервационната система, други документи и/или подробна информация от авиокомпаниите, предлагащи самолетни билети по конкретната дестинация.

4. Предложението трябва да съдържа: авиокомпания; маршрут; класата, номера на полетите; часове на полетите и на престоя; единични цени на отделни елементи от цената и крайни цени, както и обща крайна цена; факти от значение за пътуването (летища, условия на тарифата, срок за потвърждаване на резервациите от ВЪЗЛОЖИТЕЛЯ и др.). Горните обстоятелства се доказват с разпечатка от резервационната система, други документи и/или подробна информация от авиокомпаниите, предлагащи самолетни билети по конкретната дестинация. ИЗПЪЛНИТЕЛЯТ е задължен да осигурява изгодни и удобни полети на авиокомпании, във всички дни от седмицата, по възможност директни или с минимален брой прекачвания за съответните дестинации с, по възможност, кратки и/или съобразени с целите на пътуването престои.

5. ИЗПЪЛНИТЕЛЯТ се задължава да предоставя на ВЪЗЛОЖИТЕЛЯ информация и да осигурява билети, съобразени с всички валидни към датата на пътуването отстъпки и преференциални условия на авиокомпаниите.

6. ИЗПЪЛНИТЕЛЯТ се задължава да уведомява незабавно ВЪЗЛОЖИТЕЛЯ при промяна на цените и/или условията на превозвачите след направена резервация. Доказателства за необходимостта от тези промени могат да бъдат изисквани от ВЪЗЛОЖИТЕЛЯ и/или от ЦОП. Променените цени не могат да надвишават максималните цени, посочени в ценовата оферта на ИЗПЪЛНИТЕЛЯ.

 (2) Срокът за предоставяне на отговор по конкретна заявка на ВЪЗЛОЖИТЕЛЯ е до 2 (два) часа. При бърза заявка, породена от възникнали извънредни обстоятелства и/или спешни случаи, включително такава, направена през почивните и празничните дни, срокът е до 1 (един) час.

(3) Срокът за издаване на билет до определена дестинация е до 24 часа от получаването на потвърждение за резервация, освен ако страните не уговорят други срокове.

Чл. 21. (1) Цените на билетите се определят в лева за икономична/бизнес класа към момента на подаване на предложение от ИЗПЪЛНИТЕЛЯ за съответната заявка. ИЗПЪЛНИТЕЛЯТ е длъжен при определяне на цената да прилага всички валидни към датата на пътуването отстъпки на авиокомпаниите (седмичен престой, уикенд правило, сезонни отстъпки, минимален престой и други промоции), бонусни програми, както и преференциални условия, които авиокомпаниите предлагат въз основа на сключени споразумения.

(2) Плащането се извършва в български лева, по банков път, в срок до 10 (десет) дни след представяне на следните документи за издаден самолетен билет:

- фактура за стойността на такса обслужване и протокол за стойността на самолетния билет;

- копие/отрязък от агентския купон;

- разпечатка на направената и потвърдена резервация с калкулация на крайната цена на билета, включваща и всички дължими такси;

* копие от BSP report за издадения билет, като първичен документ за отчетност или частичен запис на продажбите на агента към съответното ведомство (*Specific Sales BSP report*), или еквивалент от други системи.

Чл. 22. ИЗПЪЛНИТЕЛИТЕ по рамковото споразумение следва да предлагат маршрути, които са с най-подходящи връзки за съответните дестинации. Те трябва да осигурят възможност за използването на директни полети или недиректни с минимален брой прекачвания до съответната дестинация и съобразени с условията на всяка получена от възложителя заявка (вкл. часови диапазон). Отговорът на конкретна заявка (предложението) трябва да съдържа възможните варианти за реализиране на пътуването при заявените от възложителя условия (класа, категория и т.н.). Възложителят си запазва правото да избере съответен вариант като потвърди заявката или да откаже възлагането й в случай, че нито един от предложените варианти не е подходящ по негова преценка. При искане на възложителя изпълнителят предоставя за конкретната заявка до 3 варианта на маршрути от 3 авиокомпании, в случаите, в които това е възможно.

 Чл. 23. **В случай на извънредни обстоятелства се прилагат разпоредбите на Регламент (ЕО) № 261/2004 на ЕП и на Съвета от 11 февруари 2004 относно създаване на общи правила за обезщетяване и помощ на пътниците при отказан достъп на борда и отмяна или голямо закъснение на полети.**

**Забележка:** С Решение № РМФ-32/22.05.2018 г. на министъра на финансите и Централен орган за покупки, е извършено изменение на текста на чл. 23 от проекта на рамково споразумение. Удебеленият текст е този, който е одобрен с изменението, а текстът в курсив е отмененият. [*В случай на извънредни обстоятелства, независещи от ВЪЗЛОЖИТЕЛЯ или лицата, за които е закупен билета, които не позволяват осъществяването на полета, всеки от ИЗПЪЛНИТЕЛИТЕ, е длъжен да осигури безплатното презаверяване на билета на пътника за първия възможен полет по същия маршрут, при съгласие от страна на пътника или индивидуалния възложител. В случай на невъзможност, или несъгласие от страна на възложителя, изпълнителят осигурява безплатно премаршрутиране на пътника чрез алтернативен полет(и) или възстановява стойността на закупения билет.]*

 Чл. 24. При необходимост ИЗПЪЛНИТЕЛЯТ предлага осигуряване на въздушно карго за превоз на багаж на служители на ведомствата. ИЗПЪЛНИТЕЛЯТ се задължава да предлага възможно най-изгодните налични на пазара крайни цени за осигуряване на въздушно карго, съобразявайки се с изискванията в заявката.

**XIV. ДРУГИ УСЛОВИЯ**

Чл. 25. Страните ще решават споровете, възникнали при или по повод изпълнението на настоящото рамково споразумение по взаимно съгласие и с допълнителни споразумения, а при непостигане на такива спорът ще се отнася за решаване пред компетентния съд на територията на Република България по реда на Гражданския процесуален кодекс.

Чл. 26. Всеки ВЪЗЛОЖИТЕЛ и всеки ИЗПЪЛНИТЕЛ е задължен да съхранява цялата документация, свързана с изпълнение на рамковото споразумение и договорите. ЦОП може по всяко време да изисква за проверка пълната документация.

Чл. 27. За неуредените в настоящото рамково споразумение въпроси се прилагат разпоредбите на действащото българско законодателство.

Чл. 28. Настоящото рамково споразумение се подписа в ................................ еднообразни екземпляра - два за ЦОП и по един за всеки от ИЗПЪЛНИТЕЛИТЕ.

Чл. 29. (1) Неразделна част от настоящото рамково споразумение са:

1. Техническа спецификация на ЦОП (и разяснения по документацията за участие);

2. Предложения за изпълнение на поръчката (Технически оферти) на ИЗПЪЛНИТЕЛИТЕ (и кореспонденция с участниците, определени за ИЗПЪЛНИТЕЛИ по време на оценката на офертите), намиращи се в системата СЕВОП;

3. Предложени цени (Ценови оферти) на ИЗПЪЛНИТЕЛИТЕ (и кореспонденция с участниците, определени за ИЗПЪЛНИТЕЛИ по време на оценката на офертите), намиращи се в системата СЕВОП.

|  |  |
| --- | --- |
| **ВЪЗЛОЖИТЕЛ:** | **ИЗПЪЛНИТЕЛИ:** |
| ........................................... **/ВЛАДИСЛАВ ГОРАНОВ/****МИНИСТЪР НА ФИНАНСИТЕ И ЦЕНТРАЛЕН ОРГАН ЗА ПОКУПКИ** | 1..........................................2............................................ | 3............................................4………………………….. |